කාර්යබහුල ජීවිතයෙන් මිදී විනෝදය පිණිස චිත්‍රපටයක් නැරැඹීමට පැමිණ සිටි පිරිසක් ඉලක්ක කර සිදු කරන ලද මෙම සාහසික අපරාධය පිළිබඳ නීතිය අකුරට ඉටු කරන ලෙස ඇමරිකානු ජනපති බැරක් ඔබාමා අදාල නිලධාරීන්ට දැනුම් දී ඇති බවත් එම වාර්තා වැඩිදුරටත් සඳහන් කරයි.එමෙන්ම මරණයට පත්වූවන්ගේ ඥාතීන් හා තුවාල ලැබූවන් හමුවීමට ද ජනපති ඔබාමා අමතක නොකළ බවත් එහි සඳහන්.බැට් මෑන් චිත්‍රපට මාලාවේ තෙවැනි චිත්‍රපටය වන ක්‍රිස්ටෝපර් නෝලන් අධ්‍යක්ෂණය කළ ‘ද ඩාර්ක් නයිට් රයිසස්’ චිත්‍රපටය පසුගිය 16 වැනිදා නිව්යෝක් නගරයේ තිරගත කිරීම ආරම්භ කරන ලදී.ජූලි 19 වැනිදා ඔස්ට්‍රේලියාව සහ නවසීලන්තයේ ද, 20 වැනිදා උතුරු ඇමරිකාව සහ එක්සත් රාජධානියේ ද තිරගත කිරීම ආරම්භ කෙරිණි.